Farg‘onadagi gilos bog‘idan bomba topildi

Davomi: Farg‘onadagi bomba topilgan bog‘ o‘rnida yarim asr avval aviapoligon bo‘lgani ma’lum qilindi (video)
Farg‘ona viloyatining Quva tumanidagi fermer xo‘jaliklaridan birining bog‘idan 7-oktabr kuni aviatsiya bombasi topildi, deya xabar bermoqda “Postda.uz” nashri.

Xabar berishlaricha, bomba “Turk” mahalla fuqarolar yig‘ini hududida joylashgan “Abduqodir” fermer xo‘jaligining gilos bog‘idan topilgan.
Qayd etishlaricha, topilgan bombaning uzunligi 94 santimetr, og‘irligi 150 kilogramm, shartli belgilari yo‘q. Voqea oqibatida hech kimga zarar yetmagan.
Bomba yo‘q qilish maqsadida harbiy qismga topshirilgan. Ayni vaqtda uning bog‘da paydo bo‘lib qolishi sabablari, xavflilik darajasini aniqlash yuzasidan surishtiruv olib borilmoqda.